钦定古今图书集成/明伦汇编/氏族典/第367卷 > 《廖用贤尚友录》 > 谭昭宝
## 钦定古今图书集成/明伦汇编/氏族典/第367卷 > 《廖用贤尚友录》 > 谭昭宝

按《尚友录》：昭宝字珍卿，茶陵人，提举用式子也。五岁
能诵五经，知为文词。七岁应童子科，中上第。其谢启
略曰：“七岁远离于膝下，九经流出于胸中。蓍卦兼十
极之图，蓬矢效由基之射。童科虽异，文解则同。破云
州千古之天荒，驾月殿丹梯之云路。”启上，理宗见而
奇之，大加称赏。